OpenLLM-France/wikimedia huggingface dataset:
# Oleh Kutxerenko

Oleh Kutxerenko (Khrustalni, 20 de desembre de 1968) és un lluitador ucraïnès, especialista en lluita grecoromana, va competir sota bandera de la Unió Soviètica i l'Equip Unificat a finals de la dècada de 1980 i començaments de la de 1990. El desembre de 1994 es nacionalitzà alemany, país on havia passat a viure amb la desintegració de la Unió Soviètica, i amb el qual competí fins al 2004.
El 1992 va prendre part en els Jocs Olímpics d'Estiu de Barcelona, on guanyà la medalla d'or en la categoria del pes minimosca del programa de lluita grecoromana. Quatre anys més tard, va participar, sense sort, als Jocs d'Atlanta representant a Alemanya.
En el seu palmarès també destaca una medalla d'or al Campionat del món júnior de 1987, dues medalles d'or al Campionat del món de lluita, el 1989 i 1990, i una d'or i dues de bronze al Campionat d'Europa de lluita. A nivell nacional guanyà un campionat soviètic i vuit d'alemanys.

## Referències

* 1 2 3 «Olympedia – Oleg Kutscherenko». [Consulta: 31 març 2023].
* ↑ «International Wrestling Database». [Consulta: 31 març 2023].
* ↑ «КУЧЕРЕНКО Олег Николаевич | Российские спортсмены | Спортивная Россия» (en rus). [Consulta: 31 març 2023].
# Parlo d'amor

Parlo d'amor és un mural de l'il·lustrador català Ignasi Blanch que forma part de l'East Side Gallery, una galeria d'art a l'aire lliure situada sobre el mur de Berlín. És l'única obra del mur pintada per un espanyol.

## Descripció

En el mural, de tons grisos, ocres i negres, hi figuren tres rostres que reflecteixen amor i les experiències que va viure Blanch a Berlín quan va caure el mur, època en què es dedicava a la impressió litogràfica. També s'hi veu un cor juntament amb altres figures, sobre les quals s'hi pot llegir el títol de l'obra Parlo d'amor.

## Història

Després de la caiguda del Mur de Berlín l'any 1990, la porció més gran de mur que no havia estat derruïda (d'uns 1,3 km de longitud) es va convertir el 1990 en l'East Side Gallery, la galeria a l'aire lliure més gran del món. Ignasi Blanch va ser l'únic representant de Catalunya i de tot l'estat espanyol a pintar al mur. L'il·lustrador català havia estat durant la caiguda del mur a Berlín, i explicava: "Va ser increïble, vam sortir de casa de nit corrent per fer fotos, una sensació raríssima, una barreja de plor, plaer i alegria, en presenciar una d'aquestes ironies de la vida". El 1992 l'East Side Gallery es va convertir en un monument històric.
L'any 2009, es va demanar als 106 artistes de 22 països diferents autors dels murals de la galeria que els tornessin a pintar, ja que amb l'erosió i el vandalisme s'havien desgastat. Quan Blanch va tornar a la capital alemanya va explicar: "Em sento realment emocionat amb la idea de tornar, i pinto ara amb un altre criteri, amb ganes i il·lusió".

## Galeria

* Detall
* Parlo d'amor dins de l'East Side Gallery
* Detall

## Referències

* ↑ «Repintando la historia» (en castellà). El Mundo. Europa Press, 30-07-2009. [Consulta: 18 juny 2015].
* ↑ «Berlyn» (en anglès). Véronique Durruty. [Consulta: 26 maig 2015].
* 1 2 «Ignasi Blanch vuelve al Muro para retomar la pintura «Parlo d'Amor»» (en castellà). ABC. EFE, 04-08-2009. [Consulta: 19 juny 2015].
# Marian Lupu

Marian Lupu (Bălţi, 20 de juny de 1966) és un polític moldau, antic president del parlament i president interí de la república des de 2010 fins al 2012.

## Referències

* ↑ «Lupu Marian» (en anglès). Court of Account of the Republic of Moldova. Arxivat de l'original el 2023-07-03. [Consulta: 3 juliol 2023].
* ↑ «Marian Lupu says discussion with PLDM was positive» (en anglès). IPN, 12-01-2016. [Consulta: 3 juliol 2023].
* ↑ «Marian Lupu presents presidential platform» (en anglès). IPN, 17-10-2016. [Consulta: 3 juliol 2023].
# Metil eugenol

Metil eugenol o al·lilveratrol és un compost químic natural classificat com un fenilpropè, un tipus de compost fenilpropanoide. És l'èter metílic de l'eugenol. Es troba en diversos olis essencials.

## Referències

* ↑ Tan, Keng Hong; Nishida, Ritsuo «Methyl Eugenol: Its Occurrence, Distribution, and Role in Nature, Especially in Relation to Insect Behavior and Pollination» (en anglès). Journal of Insect Science, 12, 56, 01-04-2012, pàg. 1–60. DOI: 10.1673/031.012.5601. ISSN: 1536-2442. PMC: PMC3500151. PMID: 22963669.
* ↑ «Food safety and quality: detail» (en anglès). FAO. [Consulta: 26 juny 2022].
# Setge d'Arbuna

Setge d'Arbuna té aquests significats:

## Història militar

* Setge d'Arbuna (719)
* Setge d'Arbuna (737)
* Setge d'Arbuna (759)
# Nomis

Nomis és un gènere d'arnes de la família Crambidae.

## Taxonomia

* Nomis albopedalis Motschulsky, 1861
* Nomis baibarensis (Shibuya, 1928)
* Nomis brunnealis Munroe & Mutuura, 1968

## Referències

* ↑ «GlobIZ search». [Consulta: 25 desembre 2018].
# Parlor, Bedroom and Bath

Parlor, Bedroom and Bath és una pel·lícula dirigida per Edward Sedgwick, estrenada el 1931 i produïda per Buster Keaton,. Es tracta d'un remake per al cinema de l'obra teatral del mateix nom de Charles William Bell.

## Argument

Reginald Irving, tímid entre els tímids, és atropellat per Jeffrey Haywood, qui per ajudar-lo el porta a casa de la seva promesa, Virgínia Embrey, que viu amb la seva germana gran, Angélica, i la seva mare. Aquesta veu amb bons ulls el compromís de la seva filla petita, però abans de donar el seu consentiment vol que Angélica es casi. L'arribada de Reginald resulta providencial perquè és elegit candidat per casar-se amb ella. Però Angélica odia els tímids. Vol que el seu home sigui un seductor. Llavors Jeffrey i Angélica organitzen un pla per convertir a Reginald en un Don Joan: contracten a unes quantes dones perquè simulin enamorar-se d'ell.

## Repartiment

* Buster Keaton - Reginald Irving
* Charlotte Greenwood - Polly Hathaway
* Reginald Denny - Jeffrey Haywood
* Cliff Edwards - Bell Hop
* Dorothy Christy - Angelica Embrey
* Joan Peers - Nita Leslie
* Sally Eilers - Virginia Embrey
* Natalie Moorhead - Leila Crofton
* Edward Brophy - Detectiu
* Walter Merrill - Frederick Leslie
* Sidney Bracey - Butler

## Referències

* ↑ «Parlor, Bedroom and Bath». The New York Times.
# Mariano Gaspar y Remiro

Mariano Gaspar Remiro (Épila, província de Saragossa, 9 d'abril de 1868 - 5 d'agost de 1925) fou hebraista i arabista aragonès, membre de la Reial Acadèmia de la Història.

## Biografia

Va estudiar al Seminari Conciliar de Saragossa i finalment es llicencià en filosofia i lletres a la Universitat de Saragossa. En 1890 es doctorà a la Universitat Central de Madrid i el 1893 es llicencià en dret a la Universitat de Salamanca. Va ser catedràtic d'àrab i hebreu a les universitats de l'Havana (1892), Salamanca (on va publicar una Gramàtica Hebrea en 1895), Granada (1898), on fou vicerector i degà de Filosofia i Lletres, i finalment, en la Central de Madrid (1913).
Membre de la Reial Acadèmia de la Història, va ser escollit per formar-ne part el 24 d'octubre de 1919. Va prendre possessió el 23 de maig de 1920. El 1910 va ser membre del Centre d'Estudis Històrics de Granada i el seu Regne, amb la seva corresponent Revista de la qual és fundador, suposant el primer dels seus assoliments ferms. Si bé el Centre i la seva Revista van realitzar activitats i van acollir treballs de diversa índole, pràcticament la meitat del que es duia a terme es referís a temes àrabs per la influència que aquest posseïa en la institució. La Revista va deixar de publicar-se el 1925, amb 15 nombres apareguts. També participà en el Congrés d'Història de la Corona d'Aragó celebrat a València el 1923.

## Obres

* Escritores árabes de Granada (1907)
* Granada en poder de los Reyes Católicos
* Vocablos y frases del judeo-español (1912)
* Correspondencia diplomática entre Granada y Fez (1916)
* Documentos árabes en la corte nazarita de Granada (1913)
* Últimos pactos y correspondencia íntima entre los Reyes Católicos y Boabdil sobre la entrega de Granada
* Las inscripciones de la Alhambra
* Cordobeses musulmanes en Alejandría y Creta
* Historia de Murcia musulmana (1905)

## Referències

* ↑ «Mariano Gaspar y Remiro». Gran Enciclopedia Aragonesa. Saragossa: DiCom Medios SL, sota llicència Creative Commons.
* ↑ Gonzalo Pasamar Alzuria, Ignacio Peiró Martín. Diccionario Akal de Historiadores españoles contemporáneos. Editorial Akal, 2002, p.290.
# Prerenaixement a Espanya

* Per a altres significats, vegeu «Renaixement (desambiguació)».
El Prerenaixement és el període comprès entre l'edat mitjana i el Renaixement de la literatura castellana, que es desenvolupa al segle xv. Comença la influència italiana i humanista als escriptors, però predomina encara una visió medieval.
A la poesia predomina la influència de Dant, l'al·legoria medieval i la mètrica de versos dodecasíl·labs. Els autors més destacats d'aquest corrent són Francisco Imperial, Íñigo López de Mendoza, Diego de Burgos i Juan de Mena. Conviuen alhora poetes encara sota l'influx trobadoresc, com Jorge Manrique.
En el camp de la prosa tenen rellevància les aportacions d'Alfonso de Palencia i Enrique de Villena en la no ficció i els autors Garci Rodríguez de Montalvo i Diego de San Pedro en la incipient novel·la.
Fernando de Rojas és un nom propi singular, ja que la seva Celestina està a cavall entre el teatre i la narració, un tret tòpic d'aquesta època de transició on els gèneres literaris s'estaven redefinint per adaptar-se a la modernitat.

## Vegeu també

* Literatura del segle XV

## Referències

* ↑ Literatura del prerenacimiento, Xunta de Galícia

## Bibliografia

* José Vela Tejada Los mitos clásicos en la lírica del siglo XV. El prerrenacimiento español en el Marqués de Santillana y Juan de Mena a La mitología clásica en la literatura española : panorama diacrónico: Coloquio Internacional de Filología Griega (7º. 1996. Madrid), 2006, ISBN 8478826165, págs. 165-186
* María Rosa Lida de Malkiel Juan de Mena, poeta del prerrenacimiento español a Publicaciones de la Nueva revista de filología hispánica. volumen 1, Colegio de México, 1950, 609 pàgines.
# Shoshone (Califòrnia)

Shoshone és una concentració de població designada pel cens dels Estats Units a l'estat de Califòrnia. Segons el cens del 2000 tenia 52 habitants.

## Demografia

Segons el cens del 2000, Shoshone tenia 52 habitants, 26 habitatges, i 17 famílies. La densitat de població era de 0,7 habitants/km².
Dels 26 habitatges en un 15,4% hi vivien nens de menys de 18 anys, en un 53,8% hi vivien parelles casades, en un 11,5% dones solteres, i en un 30,8% no eren unitats familiars. En el 26,9% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,22.
Per edats la població es repartia de la següent manera: un 11,5% tenia menys de 18 anys, un 0% entre 18 i 24, un 21,2% entre 25 i 44, un 28,8% de 45 a 60 i un 38,5% 65 anys o més.
L'edat mediana era de 56 anys. Per cada 100 dones de 18 o més anys hi havia 76,9 homes.
La renda mediana per habitatge era de 66.250 $ i la renda mediana per família de 61.750 $. Els homes tenien una renda mediana de 31.406 $ mentre que les dones 41.500 $. La renda per capita de la població era de 27.051 $. Cap de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shoshone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Shoshone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Nomingia

Nomingia és un gènere de dinosaure teròpode oviraptorosaure que va viure al Cretaci superior. Les seves restes fòssils, consistents en vèrtebres, la cintura pelviana i el tibiotars esquerre, foren descrites per Barsbold et al. l'any 2000.
# Parma (Missouri)

Parma és una població dels Estats Units a l'estat de Missouri. Segons el cens del 2000 tenia 852 habitants.

## Demografia

Segons el cens del 2000, Parma tenia 852 habitants, 333 habitatges, i 229 famílies. La densitat de població era de 514 habitants per km².
Dels 333 habitatges en un 30,6% hi vivien nens de menys de 18 anys, en un 47,4% hi vivien parelles casades, en un 18,6% dones solteres, i en un 31,2% no eren unitats familiars. En el 28,5% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,3% tenia menys de 18 anys, un 9,4% entre 18 i 24, un 25,8% entre 25 i 44, un 21% de 45 a 60 i un 16,4% 65 anys o més.
L'edat mediana era de 36 anys. Per cada 100 dones de 18 o més anys hi havia 78,4 homes.
La renda mediana per habitatge era de 18.804 $ i la renda mediana per família de 23.333 $. Els homes tenien una renda mediana de 24.444 $ mentre que les dones 15.804 $. La renda per capita de la població era d'11.031 $. Entorn del 29,5% de les famílies i el 34,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Parma». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Medalla per la Conquesta de Budapest

La Medalla per la Conquesta de Budapest (Rus: Медаль «За взятие Будапешта» - Transliterat: Medal "Za vsyatie Budapeshta") és una medalla de la Guerra Ofensiva de la Gran Guerra Patriòtica, creada el 9 de juny de 1945 per Stalin i atorgada a tots els soldats de l'Exèrcit, Marina, Tropes del Ministeri d'Interior (MVD) i Tropes del Comitè de Seguretat de l'Estat (KGB) que van participar en la Batalla de Budapest del 20 de desembre de 1944 al 15 de febrer de 1945.
Va ser instituïda a petició del Comissariat del Poble, pel Decret de la Presidència del Soviet Suprem de l'URSS, sent publicat a la Gaseta del Soviet Suprem nº34, del 9 de juny de 1945.
Penja a l'esquerra del pit, i se situa després de la medalla per la victòria sobre el Japó.
El cap de la rereguarda de l'Exèrcit Roig, General d'Exèrcit Hrulev ordenà al Comitè Tècnic de la Direcció Principal d'Intendència l'elaboració de projectes per crear condecoracions per la conquesta i l'alliberament de ciutats fora dels límits de la Unió Soviètica, projecte que va atraure a molts pintors. La presentació dels primers esbossos tingué lloc el 24 d'abril, i només 6 dies després ja es va presentar una sèrie de projectes. Finalment s'examinaren 116 dibuixos, i el 3 de maig el gravador B. Andrianov realitzà mostres sobre els projectes escollits. Finalment va ser el pintor A.I. Kuznetsov, autor d'algunes altres medalles.
Va ser atorgada sobre unes 362.000 vegades.
Per l'extraordinari valor i coratge en les batalles per l'ocupació de Budapest, unes 80 divisions van ser honorades amb el títol "Budapest".
Pel decret de la Presidència del Soviet Suprem de l'URSS del 5 de febrer de 1951 s'establí que la Medalla per la Conquesta de Budapest i el seu certificat quedaven en possessió de la família un cop traspassés el propietari (fins llavors s'havien de retornar a l'Estat)

## Disseny

És una medalla de coure de 32mm de diàmetre amb la inscripció "За взятие Будапешта" (La Conquesta de Budapest) al mig. A sota hi ha unes branques de llorer amb la falç i el martell al mig i a la punta superior hi ha una estrella. Al revers hi ha la inscripció "13 ФЕВРАПЯ 1945"
Es suspèn sobre un galó pentagonal taronja amb una franja al mig blava.

## Vegeu també

* Medalla per la Conquesta de Berlín
* Medalla per la Conquesta de Königsberg
* Medalla per la Conquesta de Viena
* Medalla de la victòria sobre Alemanya en la Gran Guerra Patriòtica 1941-1945
# McDonald (Kansas)

McDonald és una població dels Estats Units a l'estat de Kansas. Segons el cens del 2000 tenia 159 habitants.

## Demografia

Segons el cens del 2000, McDonald tenia 159 habitants, 80 habitatges, i 46 famílies. La densitat de població era de 341,1 habitants/km².
Dels 80 habitatges en un 18,8% hi vivien nens de menys de 18 anys, en un 53,8% hi vivien parelles casades, en un 2,5% dones solteres, i en un 42,5% no eren unitats familiars. En el 40% dels habitatges hi vivien persones soles el 27,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,99 i el nombre mitjà de persones que vivien en cada família era de 2,63.
Per edats la població es repartia de la següent manera: un 19,5% tenia menys de 18 anys, un 3,8% entre 18 i 24, un 18,9% entre 25 i 44, un 28,3% de 45 a 60 i un 29,6% 65 anys o més.
L'edat mediana era de 49 anys. Per cada 100 dones de 18 o més anys hi havia 85,5 homes.
La renda mediana per habitatge era de 30.139 $ i la renda mediana per família de 32.083 $. Els homes tenien una renda mediana de 23.125 $ mentre que les dones 33.125 $. La renda per capita de la població era de 15.790 $. Entorn del 13,3% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McDonald». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- McDonald». American Fact Finder. Oficina del Cens dels Estats Units, 12-01-2010.
# Poynting

«Poynting» té aquests significats:
* John Henry Poynting, físic anglès.
* Vector de Poynting, vector que indica la direcció de propagació i la magnitud d'una ona electromagnètica.
# Simone Zaza

Simone Zaza (nascut el 25 de juny de 1991) és un futbolista italià que juga com a davanter pel Torino FC i per la selecció italiana.

## Referències

* ↑ «Simone Zaza». juventus.com.
# Ni Yuanlu

Ni Yuanlu (en xinès simplificat: 倪元璐; en xinès tradicional: 倪元璐; en pinyin: Ní Yuánlù), conegut també com a Yu Ru i Hong Bao, fou un cal·lígraf i pintor que va viure sota la dinastia Ming. Va néixer vers l'any 1593 a Shangyu, província de Zhejiang i va morir el 1644. Va ser funcionari imperial havent superat els exàmens Jinshi l'any 1621 (va ser un ministre amb fama de reformador). Formà part de l'Acadèmia Hanlin. Ni Yuanlu, lleial als Ming, arran de la caiguda de la dinastia Ming es va suïcidar penjant-se tal com va fer el darrer emperador de la dinastia Han.

## Bibliografia

* Fountain of Fortune: Money and Monetary Policy in China, 1000-1700 de Richard Von Glahn..University of California Press. Pàg 204.206, 317 i 321
* Ni Yuanlu Calligraphy Collection de Chen Peizan. Text en llengua xinesa. ISBN 7540117885, ISBN 978-7540117887.
* Herzog & de Meuron: Natural History de Philip Ursprung. Lars Müller Publishers. Pàg. 111
* Dictionnaire des Peintres, Sculpteurs, Dessinateurs, et Graveurs (Dictionnaire Bénézit) d'Emmanuel Bénézit.

## Referències

* Part de la informació prové de l'article corresponent a aquest artista de la Wikipedia en llengua anglesa

## Enllaços externs

* http://www.metmuseum.org/collection/the-collection-online/search/49044
* http://www.chinaonlinemuseum.com/calligraphy-ni-yuanlu.php
* http://arts.cultural-china.com/en/77Arts13585.html Arxivat 2014-12-30 a Wayback Machine.
* http://xinjingrushui.com/node/2532 Arxivat 2014-08-09 a Wayback Machine.
# Peter Momber

Peter Momber (4 de gener de 1921 - 23 de gener de 1975) va ser un futbolista alemany que va jugar al Borussia Neunkirchen, 1. FC Saarbrücken, SV St . Ingbert 1945 i la selecció del Sarre com a defensa.

## Referències

* ↑ Martin Neu. «Die Spieler der saarländischen Fußball-Nationalmannschaft» (en german). Saar Nostalgie. [Consulta: 7 maig 2017].
# Marsan

«Marsan» té aquests significats:
* Marsan (francès) o Marçan (Gers) (occità), municipi francès al departament del Gers (regió de Migdia-Pirineus)
* Marsan (Aude), municipi francès al departament de l'Aude (regió de Migdia-Pirineus)
* Cantó de Mont-de-Marsan-Nord, cantó francès al districte de Mont de Marsan (departament de les Landes)
* Cantó de Mont-de-Marsan-Sud
* Districte de Mont de Marsan, districte del departament de les Landes (regió d'Aquitània)
* Mont-de-Marsan, municipi francès al departament de les Landes
* Vescomtat de Marsan, jurisdicció feudal de Gascunya (Occitània), centrada en Mont de Marsan
# Marsangis

Marsangis és un municipi francès, situat al departament del Marne i a la regió del Gran Est. L'any 2007 tenia 52 habitants.

## Demografia
### Població

El 2007 la població de fet de Marsangis era de 52 persones. Hi havia 16 famílies, de les quals 8 eren parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 20 eren l'habitatge principal de la família, 3 eren segones residències i 2 estaven desocupats. Tots els 25 habitatges eren cases. Dels 20 habitatges principals, 17 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 9 en tenien quatre i 10 en tenien cinc o més. 20 habitatges disposaven pel capbaix d'una plaça de pàrquing. A 10 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Marsangis el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 8 | 80 a 84 | 4 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 12 | 35 a 39 | 4 |
| 0 | 30 a 34 | 4 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 33 persones, 24 eren actives i 9 eren inactives. De les 24 persones actives 22 estaven ocupades (13 homes i 9 dones) i 2 estaven aturades (2 dones i 2 dones). De les 9 persones inactives 2 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de fabricació d'altres productes industrials.
L'únic servei als particulars que hi havia el 2009 era un taller de reparació d'automòbils i de material agrícola.
L'any 2000 a Marsangis hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Marsangis a l'INSEE.
* Évolution et structure de la population Fitxa amb el detall de dades de Marsangis a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.